Llanrhaeadr-ym-Mochnant

**Llanrhaeadr-ym-Mochnant** er en landsby og et samfunn i Powys, Wales. Den ligger ved elven Rhaeadr, nær foten av Berwynfjellene, omtrent 14 km vest for Oswestry og 20 km sør for Llangollen, langs veien B4580. Øverst i dalen ligger Pistyll Rhaeadr-fossen, et av Wales’ tradisjonelle syv underverker. Samfunnet omfatter også grenda Llanarmon Mynydd Mawr. Landsbyen hadde .

Landsbyen er kjent som sognet til William Morgan, den første som oversatte Bibelen til walisisk. Den største severdigheten er Pistyll Rhaeadr, som er det høyeste fossefallet i Wales, og som er kjent for en naturlig steinbue skapt av vannstrømmen.

## Historie

Llanrhaeadr-ym-Mochnant var et gammelt sogn som lå på grensen mellom de tradisjonelle grevskapene Denbighshire og Montgomeryshire. Grevskapsgrensen fulgte elven Afon Rhaeadr, som går gjennom landsbyen. Sognekirken St. Dogfan lå i Denbighshire-delen av sognet, nord for elven. 

I henhold til loven *Local Government Act* av 1894 fikk ikke sogn lenger lov til å gå over grevskapsrensene. Sognet ble derfor delt inn i to verdslige sogn, ett i Denbighshire og ett i Montgomeryshire; begge sognene ble kalt Llanrhaiadr-yn-Mochnant (senere endret til Llanrhaeadr-ym-Mochnant). Splittelsen fortsatte etter omorganiseringen av lokalstyret i 1974, der det tidligere sognet i Denbighshire ble et lokalsamfunn i Clwyd og det tidligere sognet i Montgomeryshire ble et lokalsamfunn i Powys. Det nordlige lokalsamfunnet ble overført til Powys i 1996. Selv da forble de to separate lokalsamfunn innenfor Powys frem til 2008, da de ble gjenforent til ett enkelt lokalsamfunn.

## Sognekirken

Den normanniske kirken St. Dogfan er en verneverdig bygning, restaurert mellom 1879 og 1882, men deler av den som dateres tilbake til 1200-tallet. Den hellige Dofan er en walisisk helgen fra 400-tallet som er skytshelgen for landsbyen da det antydes at hans mor kom herfra. Det finnes en gravstein med et keltisk kors fra 800- eller 900-tallet, som muligens minnes Cwgan, sønn av Ethelstan, en walisisk fyrste fra 1000-tallet.

Sognet er mest kjent for sin tidligere sogneprest, William Morgan (død 10. september 1604), som først oversatte hele Bibelen til walisisk på 1580-tallet og senere ble biskop av Llandaff og St. Asaph. Gwallter Mechain (1761–1849), bard, var sogneprest fra 1837 til sin død i 1849. Pastor Griffith Hartwell Jones (1859–1944), en walisisk akademiker og anglikansk prest, ble født i landsbyen.

## Lokalisering for spillefilm
Deler av filmen *[[Engelskmannen som gikk opp på en ås, men kom ned fra et fjell]]* fra 1995, med Hugh Grant i hovedrollen, ble filmet i landsbyen. Den portretterte den virkelige landsbyen Taff's Well i Rhondda Cynon Taf, 9,7 km nordvest for sentrum av Cardiff, som i 1995 var blitt for utbygd til å brukes.

Landsbyen ble også omtalt i filmen *Nativity 2: Danger in the Manger*, en britisk julekomedie, fra 2012 med David Tennant, som landsbyen der skolebussen til St. Bernadette stopper for å kjøpe godteri på vei til Lake Vyrnwy på jakt etter det (fiktive) Castell Llawen («Merry Castle»).

## Bilder


Tafarn y Wynnstay Arms Pub, Llanrhaeadr-ym-Mochnant, Powys 05.JPG|Vershuset og hotellet Wynnstay Arms
Eglwys Sant Dogfan, Church of St Dogfan, Llanrhaeadr-ym-Mochnant, Powys 31.JPG|Alteret i kirken St. Dogfan
Croes Geltaidd yn Eglwys Sant Dogfan, Church of St Dogfan, Llanrhaeadr-ym-Mochnant, Powys 39.JPG|*Carreg Gwgan*, keltisk kors
Eglwys Sant Dogfan, Church of St Dogfan, Llanrhaeadr-ym-Mochnant, Powys 36.JPG|Kirken St. Dogfan
Eglwys Sant Dogfan, Church of St Dogfan, Llanrhaeadr-ym-Mochnant, Powys 34.JPG|Treustskjæringer ved alteret


## Referanser


## Eksterne lenker
*